KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2014. január 22-i ülésére)

TÁRGY: LAKÁS BÉRBEADÁSA HASKÓ TAMÁS RÉSZÉRE
A Bács- Kiskun Megyei Rendőr-főkapitányságot a Kiskőrös Város Önkormányzatának üzleti vagyonát képező, kiskőrösi 2674/A/24. hrsz-on nyilvántartott, természetben Kiskőrös, Luther tér 3. III/24. szám alatti, 57 m2 alapterületű, 2 szoba komfortos bérlakás tekintetében írásbeli megállapodás alapján egyszeri, 2017. november 14-ig szóló bérlőkiválasztási jog illeti meg.

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (3) bekezdése szerint ha az önkormányzati lakás, továbbá a műteremlakás bérlőjének kijelölésére vagy kiválasztására megállapodás, illetőleg e törvény hatálybalépésekor jogszabály meghatározott szervet jogosít fel, az általa megjelölt személlyel kell szerződést kötni. A bérlőkijelölésre, valamint ilyen megállapodás esetén a bérlő kiválasztására jogosult döntése alapján a szerződés határozatlan vagy határozott időre, illetőleg feltétel bekövetkezéséig köthető.
Kiskőrös Város Önkormányzata Képviselő-testületének a lakások és helyiségek bérletéről, elidegenítéséről, valamint a lakáscélú támogatásokról szóló 6/1994. (V. 12.) önk. rendelete 3. § (2) bekezdés b) pontja szerint: „Az önkormányzat tulajdonában lévő lakások: jogszabályon vagy megállapodáson alapuló bérlőkijelölési, illetve bérlőkiválasztási jog alapján adhatók bérbe.” A Bács-Kiskun Megyei Rendőr-főkapitányság vezetője 2013. december 17. napján beérkezett levelében jelezte, hogy élni kíván bérlőkiválasztási jogával, és kérte, hogy Kiskőrös Város Önkormányzata mint a lakás tulajdonosa biztosítsa a nevezett ingatlanban az általa kiválasztott dolgozója, Haskó Tamás r. ftőrm. lakhatását 2017. november 14-ig, de legfeljebb a Kiskőrösi Rendőrkapitányságon történő szolgálata teljesítéséig.
A bérlőkiválasztási jog folyományaként a Kiskőrös, Luther tér 3. III/24. szám alatti lakás belügyi rendelkezésű lakásnak minősül, és a 41/2000. (XII.12.) BM rendelet rendelkezései vonatkoznak rá, mivel a 2014. január 01. napján hatályba lépő 75/2013. (XII.18.) BM rendelet a Bács-Kiskun Megyei Rendőr-főkapitányság által már elbírált igénylésekre nem vonatkozik.
Javasolom, hogy a Képviselő-testület a város szakember-ellátottságának biztosítása érdekében és a Bács- Kiskun Megyei Rendőr-főkapitányság bérlőkiválasztási jogára figyelemmel a határozat-tervezet mellékletében foglalt szerződési feltételekkel adja bérbe Haskó Tamás részére a Kiskőrös belterületi 2674/A/24. helyrajzi számon nyilvántartott, 57 m2 alapterületű, 2 szoba, 1 konyha, 1 előszoba, 1 fürdőszoba, 1 WC, 1 éléskamra és 1 közlekedőből álló komfortos lakást 2014. év február hónap 01. napjától 2017. év november hónap 14. napjáig terjedő időtartamra, de legfeljebb a Kiskőrösi Rendőrkapitányságnál történő szolgálata teljesítéséig.

Kiskőrös, 2014. január 10.

Domonyi László sk.

polgármester
HATÁROZAT-TERVEZET
1. A Képviselő-testület egyetért azzal, hogy a város szakember-ellátottságának biztosítása érdekében – figyelemmel  a Bács- Kiskun Megyei Rendőr-főkapitányságot megillető bérlőkiválasztási jogra - az Önkormányzat az üzleti vagyonát képező Kiskőrös belterületi 2674/A/24. helyrajzi számon nyilvántartott, természetben Kiskőrös, Luther tér 3. III/24. szám alatti 57 m2 alapterületű, 2 szoba, 1 konyha, 1 előszoba, 1 fürdőszoba, 1 WC, 1 éléskamra és 1 közlekedőből álló komfortos lakást bérbe adja Haskó Tamás r. ftőrm. részére 2014. év február hónap 01. napjától 2017. év november hónap 14. napjáig terjedő időtartamra, de legfeljebb a Kiskőrösi Rendőrkapitányságnál történő szolgálata teljesítéséig.

2. A Képviselő-testület felhatalmazza a polgármestert a határozat-tervezet mellékletét képező lakásbérleti szerződés aláírására.

